“Eng yaxshi xorijiy film” yo‘nalishida “Oskar”ga da’vogarlar yakuniy ro‘yxati e’lon qilindi

“Eng yaxshi xorijiy film” yo‘nalishida “Oskar”ga da’vogar filmlarning yakuniy ro‘yxati e’lon qilindi, deb yozadi Meduza.

Ushbu yo‘nalishda “Tanna” (Avstraliya), “Bu shunchaki oxir zamon” (Kanada—Fransiya), “Mening yerim” (Daniya—Germaniya), “Toni Erdmann” (Germaniya), “Kommivoyajyor” (Eron), “Qirolning tanlovi” (Norvegiya), “Jannat” (Rossiya) va “Uvening ikkinchi hayoti” (Shvetsiya) va “Qovoqcha hayoti” (Shveysariya) filmlari g‘oliblikka da’vogarlik qilmoqda.
2016-yilda Kinoakademiyaning chet tilidagi eng yaxshi film mukofotiga talabgor 85 ta film ilgari surilgan edi.
“Oskar” mukofoti nomzodlari 2017-yilning 24-yanvarida e’lon qilinadi. Mukofotlarni topshirish marosimi 26-fevral kuni bo‘lib o‘tadi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.